Source: http://www.zvazvojakov.sk/2012/07/07/
Timestamp: 2013-05-23 09:58:28+00:00

Document:
2012 Júl 07
Archív pre 7. Júl 2012
Žiadosť o pomoc vojenských sudcov a prokurátorov
7. Júl 2012 | Autor: Klub Poprad
Žiadosť o pomoc vojenských sudcov, prokurátorov výsluhových dôchodcov pri riešení diskriminácie
Vyzývame všetkých bývalých vojenských sudcov, prokurátorov výsluhových dôchodcov k poskytnutiu serióznej právnej pomoci Ústrednej rade Zväzu vojakov SR, ktorá sa snaží zvrátiť protiprávny stav a diskrimináciu výsluhových dôchodcov. Mnohí z Vás v súčasnosti ešte pracujete ako sudcovia okresných, krajských súdov, ako prokurátori alebo ako advokáti. Máte právne vedomosti a dostatok praktických skúseností ktoré prosím využite, aby nedochádzalo k porušovaniu zákonnosti a k diskriminácii výsluhových dôchodcov, ako aj Vás samotných.
Jedná sa predovšetkým o porušovanie zákonnosti a diskrimináciu výsluhových dôchodcov predovšetkým v týchto otázkach možno aj v ďalších :
- diskriminácia výsluhových dôchodcov a porušenie zákonov, že nebudú valorizované výsluhové dôchodky v roku 2012
- diskriminácia pracujúcich výsluhových dôchodcov , ktorí musia platiť odvody na invalidné poistenie, hoci nikdy nedostanú invalidný dôchodok
- diskriminácia pracujúcich výsluhových dôchodcov, ktorí pracujú po dosiahnutí veku 62 rokov a musia platiť odvody na poistenie v nezamestnanosti hoci po tomto roku nedostanú príspevok v nezamestnanosti
- diskriminácia pracujúcich výsluhových dôchodcov, ktorí majú odpracovaných najmenej 15 rokov v SR a znovu musia ďalších 15 rokov odpracovať a platiť odvody do sociálnej poisťovne a až potom budú mať nárok na starobný dôchodok. Spolu v SR musia mať odpracovaných 3O rokov. Nie je to diskriminácia pracujúcich výsluhových dôchodcov, ktorí sú tiež občanmi SR? Tento zákon pre nich neplatí?
Je potrebné navrhnúť aby vojaci, policajti, ZVJS,NBU, SIS, hasiči a horskí záchranári po odchode do výsluhového dôchodku pokiaľ budú pracovať, aby odvádzali odvody do osobitného systému v ktorom boli. Podľa dĺžky odpracovaných rokov a sumy ktorú odviedli by sa mi to malo odraziť na zvýšení výsluhového dôchodku obdobne ako to majú pracujúci starobní dôchodcovia. Diskriminácia je v tom, že 7O-75 % pracujúcich výsluhových dôchodcov hoci odvádza odvody nedostane zvýšenie dôchodku. Zároveň musia pracovať o 15 rokov viac ako ostaní občania SR
Ďalej navrhujem využiť zákon č. 153/2011 Z. z. zákon o prokuratúre :
- § 3 Pôsobnosť prokuratúry
ods. 1 Prokuratúra chráni práva a zákonom chránené záujmy fyzických osôb, právnických osôb a štátu.
ods.2 Prokuratúra je v rozsahu svojej pôsobnosti povinná vo svojom záujme vykonávať opatrenia na predchádzanie porušeniu zákonnosti, na zistenie a odstránenie porušenia zákonnosti, na ochranu porušených práv a vyvodenie zodpovednosti za ich porušovanie. Pri výkone svojej pôsobnosti je prokuratúra povinná využívať všetky zákonné prostriedky tak, aby sa bez akýchkoľvek vplyvov zabezpečila dôsledná, účinná a urýchlená ochrana práv a zákonom chránených záujmov fyzických osôb, právnických osôb a štátu.
- § 12 Generálny prokurátor predkladá vláde SR podnety na prijatie zákonov, ich zmeny a doplnenie.
- § 13 ods. 1 Generálny prokurátor je oprávnený podávať ústavnému súdu
písm. a) návrh na začatie konania o súlade právnych predpisov
Týmto žiadam čitateľov tohto článku ak poznáte vo svojom okolí vojenských sudcov, prokurátorov, advokátov výsluhových dôchodcov (hlavne v Prešove, Trenčíne v Bratislave) atď. oslovte ich prosím, aby sa emailom prihlásili na emailovej adrese pavol.bada@zvazvojakov.sk a písomne zaslali svoje právne vyjadrenia k predmetnej veci. Potom by bolo vhodné, aby všetci prihlásení si navzájom doplnili svoje žaloby a prostredníctvom ÚR ZV SR boli zaslané na Ústavný súd, Generálnemu prokurátorovi atď.
Vážení kolegovia výsluhoví dôchodcovia,
v tejto súvislosti podľa § 3 ods. 1, ods. 2 , § 12. § 13 ods. 1, písm. a) je veľmi vhodné čo najväčším počtom výsluhových dôchodcov ako aj Ústrednou radov Zväzu vojakov písomne osloviť zastupujúceho generálneho prokurátora plukovníka v. v. JUDr. Dobroslava Trnku a dať podnet na prešetrenie zákonnosti postupu pri valorizácii výsluhových dôchodkov ako aj mnou uvádzaných ďalších diskriminácií výsluhových dôchodcov.
Vážení kolegovia, a hlavne vážení kolegovia kritici Ústrednej rady ZV SR tu Vám dávam možnosť okrem neoprávnenej kritiky môžete sa realizovať aj Vy. Vykonajte niečo pre seba a podľa môjho odporučenia v súlade s citovanými § písomne oslovte zastupujúceho generálneho prokurátora, tiež výsluhového dôchodcu a podajte podnet na preverenie zákonnosti postupu vo všetkých mnou uvedených skutočnostiach.
Dr. Milan Kolen, ZVSR klub Poprad
Rubrika: Klub Poprad | Počet komentárov: 18 »

References: § 3
 § 12
 § 13
 § 3
 § 12
 § 13